Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A 11/1994. (VI. 8.) MKM rendelet 23. §-a lehetőséget ad
Paragraph Index: 602

(4) Mindenkinek joga van a pihenéshez, a szabadidőhöz és a rendszeres fizetett szabadsághoz. A munkához való jog második generációs alapjogként nem jelenti azt, hogy az állam alanyi jogként mindenki számára teljes foglalkoztatást biztosít. Ez az alkotmányos rendelkezés olyan államcél, amelynek minél teljesebb megvalósítására törekedni kell. Ezzel szemben alapjogként jelentkezik és ennek megfelelően védelemben részesül a munka szabad megválasztásához való jog. E tekintetben is előfordulhat az állami beavatkozás és korlátozás. Ennek az állami tevékenységnek az alkotmányosságát azonban minden esetben vizsgálni kell. Az Alkotmánybíróság megfogalmazása szerint a korlátozások alkotmányossága más-más mérce alapján minősítendő aszerint, hogy az adott foglalkozásba kerülés szubjektív, illetve objektív korlátozást szenved. A munkához való jogot ennek megfelelően az veszélyezteti legsúlyosabban, ha az ember az illető tevékenységtől el van zárva, azt nem választhatja. 1999/79/II. szám A munkához való jog részjogosítványai eltérő mértékben képezték az országgyűlési biztosok vizsgálatának tárgyát. Nagy súllyal jelentkezett a végzett munka mennyiségének és minőségének megfelelő jövedelem elmaradása. Ezt a jelenséget akkor lehetett alkotmányos jogokkal összefüggő visszásságnak minősíteni, ha egyben más alkotmányos elvet, általában a diszkrimináció tilalmát is érintette. További feltétel volt az ilyen körben történő vizsgálódásnál, hogy az érintettek olyan szervnél legyenek alkalmazásban, ahol a szolgálati viszony és nem a hagyományos munkaviszony határozza meg helyzetüket. Ez utóbbi esetben ugyanis a legtöbb ügyben olyan munkajogi kérdésről volt szó, amelynek eldöntése csak a Munkaügyi Bíróság hatáskörébe tartozik. OBH 1075/1997. Az Alkotmány 2. § (1) bekezdésében deklarált a jogállamiság elvéből fakadó jogbiztonság követelményével, valamint a 70/B. §-ban meghatározott munkához való joggal összefüggésben visszásságot okoz a közalkalmazottak jogállásáról szóló

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes